**Újranézve**

**Jób lázadása – A digitálisan restaurált változat díszbemutatója az Urániában
2019. december 12. 17:30**

A Magyar Nemzeti Filmalap-Filmarchívum bemutatja Gyöngyössy Imre és Kabay Barna Oscar-díjra jelölt alkotásának teljeskörűen felújított változatát első alkalommal mozivásznon. A vetítésre az Uránia Nemzeti Filmszínházban december 12-én 17:30 órakor kerül sor, az alkotók, Kabay Barna rendező, Petényi Katalin forgatókönyvíró, Szabó Gábor operatőr részvételével. A film 4K felbontású, teljeskörű restaurálása a Filmalap hosszútávú filmfelújítási programjának keretében valósult meg 2019-ben.

A vetítés előtt Kelemen Barnabás (hegedű) és Kokas Dóra (cselló) adnak rövid koncertet.

A filmet követően Várszegi Asztrik, emeritus pannonhalmi főapát, Darvas István főrabbi, Kabay Barna filmrendező, Petényi Katalin forgatókönyvíró és Szabó Gábor operatőr beszélget.

Moderátor: Molnár Antal, a Bölcsészettudományi Kutatóközpont, Történettudományi Intézetének igazgatója.

Az 1984-ben Oscar-díjra jelölt film felújítása alkalmából készítettünk interjút Kabay Barnával.